open-index/open-wikipedia-markdown huggingface dataset:
Sant Julià de Lòria

**Sant Julià de Lòria** adolah salah ciek dari tujuah paroki di Andorra. Talatak di selatan nagara tu, wilayahnyo taseba di sakitar kota jo namo nan samo, Kota Sant Julià de Lòria, di sapanjang tapi sungai Gran Valira. Jo laweh 60 km² (23 sq mi), paroki ko mancakuik 11 kampuang. Wilayahnyo babatehan jo ibu kota Andorra la Vella di utara, Escaldes-Engordany di timur laut, dan wilayah Katalonia Spanyol di sisi lainnyo. Jo pakiroan panduduak sabanyak 9.915 jiwa pado tahun 2023, wilayah ko marupokan salah ciek nan paliang saketek panduduaknyo di antaro paroki-paroki Andorra.

## Geografi
Sant Julià de Lòria talatak di wilayah Pyrenees Timur di tapi Sungai Gran Valira, sungai tagadang di Andorra. Taseba di area salaweh 60 km2 (23 sq mi), wilayahnyo mancakuik limo quart nan tadiri ateh 11 kampuang – Bixessarri, Aixàs, Aixovall, Certers, Llumeneres, Nagol, Aixirivall, Auvinyà, Juberri, Fontaneda, dan Canòlic. Taman Naturlandia manampeki area salaweh labiah 100 hektar (250 acre), tadiri dari babagai lereang bukik pado katinggian antaro 1.600–2.000 m (5.200–6.600 kaki).

## Demografi
Jo pakiroan panduduak sabanyak 9.915 jiwa pado tahun 2023, wilayahnyo marupokan salah ciek wilayah jo panduduak paliang saketek di Andorra. Universitas Andorra, satu-satunyo universitas di nagara tu, talatak di paroki ko. Wilayahnyo marupokan pusek pangolahan timbakau utamo pado abaik ka-20. Kini ko wilayahnyo manjadi pusek tampek balanjo utamo, jo mal-mal gadang nan talatak dakek pabatasan jo Spanyol.

## Rujuakan
Distrik di Abkhazia

**Distrik di Abkhazia** adolah subdivisi tingkek patamo di Abkhazia. Distrik dipimpin dek Kapalo Administrasi, nan sakaligus manjabat sabagai Wali kota ibu kota distrik, kacuali dalam kasus Sukhumi. Kapalo Administrasi diangkek dek Presiden sasudah badiskusi samo Majelis Distrik. Sabalumnyo, kapalo diangkek dari antaro anggota Majelis Distrik, tapi tanpa malalui diskusi, namun dalam praktiknyo Presiden acok manunjuak kapalo samantaro dari lua nan kamudian tapiliah manjadi anggota majelis. Prosedur pamiliahan kini ko diadopsi dek Majelis Rakyat Abkhazia pado 29 Januari 2016.

## Daftar
#Gagra
#Gudauta
#Sukhumi
#Gulripshi
#Ochamchira
#Tkvarcheli
#Gali

## Rujuakan
Distrik Gagra

**Distrik Gagra** adolah salah ciek dari tujuah distrik di Abkhazia. Distrik ko sasuai jo distrik Georgia nan banamo samo. Pado zaman patangahan, distrik ko dikenal sabagai bagian selatan Sadzen. Distrik ko talatak di bagian barat Abkhazia, jo sungai Psou bafungsi sabagai parbatasan jo wilayah Krai Krasnodar di Rusia. Ibu kota distrik iolah kota Gagra.

## Demografi
Panduduak zona kota Gagra pado tahun 1989 adolah 77.079 jiwa, tapi jumlah tu manurun drastis sasudah runtuahnyo Uni Soviet jo parang 1992-1993 di Abkhazia, tamasuak pambarasiahan etnis tahadok urang Georgia, manjadi 37.002 jiwa pado sensus tahun 2003. Etnis Armenia kini marupokan mayoritas di distrik tu. Pado sensus tahun 2011, jumlah panduduaknyo alah maningkek manjadi 40.217 jiwa.

## Rujuakan
Distrik Gudauta

**Distrik Gudauta** adolah salah ciek dari tujuah distrik di Abkhazia, republik nan mamisahan diri dari Georgia. Distrik ko sasuai jo distrik Georgia nan banamo samo. Ibu kotanyo adolah kota Gudauta, kota jo namo nan samo. Panduduak distrik ko iolah 34.869 jiwa pado hasia sensu tahun 2003, turun dari 57.334 jiwa pado tahun 1989. Pado sensus tahun 2011, panduduaknyo alah maningkek manjadi 36.775 jiwa.

Pado tanggal 20 September 2013, Distrik Gudauta manandotangani Pajanjian Pasahabatan jo Kamitraan samo Distrik Kstovsky.

## Rujuakan
Distrik Sukhumi

**Distrik Sukhumi** adolah salah ciek dari tujuah distrik di Abkhazia, republik nan mamisahan diri dari Georgia. Distrik ko sasuai jo munisipalitas Georgia nan banamo samo. Ibu kotanyo adolah Sukhumi, kota jo namo nan samo, nan juo manjadi ibu kota Abkhazia. Panduduak distrik ko iolah 11.531 jiwa manuruik hasia sensus tahun 2011. Kota Sukhumi adolah entitas administratif tapisah jo panduduak 62.914 jiwa.

## Rujuakan
Distrik Gulripshi

**Distrik Gulripshi** adolah salah ciek dari tujuah distrik di Abkhazia, salah ciek republik nan mamisahan diri dari Georgia. Distrik ko sasuai jo daerah Georgia jo namo nan samo. Ibu kotanyo iolah Gulripshi, kota jo namo nan samo. Distrik ko dibantuak pado tahun 1943, dihapuihan jo diintegrasian ka distrik Sukhumi pado tahun 1959, nan kamudian didirian baliak pado tahun 1963. Hinggo Paparangan Lambah Kodori pado Agustus 2008, bagian timur lauik distrik Gulripshi marupokan bagian dari Abkhazia Ateh, suduik Abkhazia nan dikuasoi dek Georgia hinggo Paparangan Lambah Kodori pado Parang Ossetia Selatan tahun 2008. Abkhazia Hulu marupokan rumah bagi 1.956 dari 18.032 panduduak distrik tu, nan sabagian gadang adolah etnis Svan (sabuah subkalompok dari urang Georgia). Sabagian gadang dari urang-urang tu malarian diri sabalum paparangan tu jo alun babaliak liak.

## Rujuakan
Provinsi El Bayadh

**El Bayadh** adolah salah ciek dari 58 provinsi di Aljazair. Provinsi ko dikaliliangi dek pagunuangan dari arah selatan, utara, jo timur lauik nagara tu. Ibu kotanyo iolah kota El Bayadh. Panduduak provinsi ko bajumlah 262.187 pado tahun 2008. Provinsi El Bayadh dibantuak dari sabagian wilayah Provinsi Saïda pado tahun 1984. Provinsi ko dibagi manjadi 8 distrik, nan salanjuiknyo dibagi pulo manjadi 22 komune.

## Rujuakan
Ordino

**Ordino** adolah salah ciek dari tujuah paroki di Andorra nan talatak di bagian paliang utara nagara tu. Sabagian wilayahnyo marupokan daerah utamo lambah sungai Valira del Nord atau Valira d'Ordino. Ibu kotanyo iolah kota Ordino. Pado tahun 2017, panduduaknyo bajumlah 4.858 jiwa.

## Geografi
Paroki ko babatehan jo Parancih, sarato paroki La Massana, Canillo, dan Encamp. Satu-satunyo jalan utamo sarato satu-satunyo pangubuang jo wilayah lainnyo sapanjang tahun adolah jalan CG-3 manuju paroki La Massana. Jo laweh 85 km2, paroki ko manjadi tagadang katigo sasudah Canillo jo Encamp. Kota Ordino talatak di kaki gunuang Casamanya (2740 m), sabuah gunuang nan mampunyoi pamandangan panorama spektakuler dari puncaknyo karano talatak hampia di tangah-tangah Andorra.

## Sijarah
Asa-usua namo paroki Ordino jo ibu kotanyo baasa dari zaman pra-Romawi, jo patamo kali didokumentasian dalam *Acta de Consagració i Dotació de la Catedral de la Seu d'Urgell* (Akta Pantahbisan jo Pambarian Hibah Katedral La Seu d'Urgell), pado abaik ka-9, sabagai Hordinavi atau Sant Cebrià d'Hordinavi.

Sacaro historis, paroki Ordino dikenal dek pabrik basinyo pado abaik ka-16, tautamo Farga del Serrat dan Farga de l'Areny. Salain itu, Ordino dianggap sabagai pusek budaya Andorra. Paroki ko mampunyoi warisan sijarah barupo gareja-gareja tuo bagaya Romanesque sarato rumah-rumah bangsawan nan manggamabaran kahidupan kalas ateh pado abaik ka-17–19, nan kini dijadian museum.

Paroki dan kotanyo manjadi asal namo legenda Andorra, *[[El buner d'Ordino]]*, di mano surang pamain bagpipe dari Ordino, dalam pajalanan manuju alek di Canillo, dikaja jo dinaiaki dek sarigala hinggo naiak ka ateh batang, tapi bahasia manakuik-nakuikinyo jo suaro alaik musik.

## Rujuakan
Distrik Ochamchira

**Distrik Ochamchira** adolah salah ciek dari tujuah distrik di Abkhazia, republik nan mamisahan diri dari Georgia. Ibu kotanyo iolah kota Ochamchire, kota jo namo nan samo. Distrik ko labiah ketek dari pado distrik Ochamchire dalam pambagian *de jure* Georgia, karano sabagian wilayahnyo nan diklaim kini manjadi bagian dari Distrik Tkvarcheli, nan dibantuak dek otoritas *de facto* Abkhazia pado tahun 1995. Distrik ko sacaro administratif tadiri dari ciek kota jo 27 kampuang. Panduduak distrik Ochamchira adolah 24.629 jiwa manuruik hasia sensus tahun 2003. Pado hasia sensus tahun 2011, jumlah panduduaknyo maningkek saketek manjadi 24.868 jiwa.

## Rujuakan
Distrik Gali, Abkhazia

**Distrik Gali** adolah salah ciek dari tujuah distrik di Abkhazia. Ibu kotanyo iolah kota Gali. Namo “Gali” marupokan bantuak Rusifikasi dari kato Kartvelian (Mingrelian) "Ghali"(ღალი), nan ditajamahan sabagai “anak sungai” atau “jurang”. Distrik ko labiah ketek daripado distrik jo namo nan samo dalam pambagian *de jure* Georgia, karano sabagian wilayahnyo nan dulu alah manjadi bagian dari Distrik Tkvarcheli, nan dibantuak dek pamarintah Abkhazia pado tahun 1995. 

Manuruik sensus tahun 2003, panduduak distrik ko bajumlah 29.287 jiwa, namun angko ko dipatanyoan dek banyak pangamat internasional; dipakiroan mancapai 45 ribu pado tahun 2006 maskipun otoritas Abkhazia mambantah angko ko jo mangklaim bahwasannyo saindaknyo 65.000 pangungsi alah baliak liak.

## Rujuakan
Provinsi di Angola

Angola tabagi manjadi 21 provinsi, nan dalam bahaso Portugih dikenal sabagai províncias. Undang-undang takaik pambagian ko mulai balaku jo ditabikannyo dalam lambaran rasmi Angola pado 5 September 2024, jo mulai dipalakuan pado tahun 2025.

## Daftar provinsi

## Rujuakan
Provinsi Bengo

**Bengo** adolah salah ciek dari 21 provinsi di Angola. Ibu kotanyo iolah kota Caxito. Provinsi ko mampunyoi laweh 31.371 kilometer persegi, jo panduduaknyo pado hasia sensus tahun 2024 mancapai 716.335 jiwa, maningkek dari hasia sensus tahun 2014 jo panduduak 356.641 jiwa. Provinsi ko dibantuak pado tahun 1980 jo mambagk Provinsi Luanda nan asali manjadi Bengo jo Provinsi Luanda nan baru jo labiah ketek.

Majelis Nasional Angola manyatujui undang-undang pado tanggal 27 Juli 2011 nan maatur ulang pambagian wilayah Provinsi Luanda jo Bengo. Undang-undang tu mamindahan munisipalitas Icolo e Bengo dan Quiçama dari Provinsi Bengo ka Provinsi Luanda jo mambuek munisipalitas baru di kaduo provinsi. Kini, Provinsi Bengo tabagi manjadi 6 munisipalitas.

Bengo dikenal karano lauaknyo nan malimpah, jo komunitas nalayan di sapanjang pantai. Fosil-fosil dari pariode Kapua Akhia dikatahui dari wilayah ko, tamasuak kura-kura unik (*[[Angolachelys]]*) jo karangko fosil dinosaurus patamo dari Angola, yaitu *[[Angolatitan]]*.

## Rujuakan
Provinsi Luanda

**Luanda** adolah salah ciek dari 21 provinsi di Angola. Dahulu, wilayahnyo mancakuik 2.417 kilometer persegi jo mampunyoi panduduak 6.945.386 jiwa badasarkan sensus tahun 2014. Kini, sasudah dibagi ulangnyo pambagian wilayah di Angola pado tahun 1980, provinsi ko mampunyoi laweh 1.645 km2 jo panduduaknyo pado hasia sensus tahun 2024 mancapai 8.816.297 jiwa. Kota Luanda bafungsi sabagai ibu kota provinsi sakaliguih ibu kota nagara jo wilayah salaweh 44,8 mil persegi.

Provinsi Luanda dibagi menjadi 17 munisipalitas. Provinsi ko alah mambantuak *Instituto de Planeamento e Gestão Urbana de Luanda* (IPGUL, Institut Parancanoan jo Pangalolaan Kota Luanda) sabagai badan independen untuak marancang kota di provinsi ko.

## Rujuakan
Provinsi Benguela

**Benguela** adolah salah ciek dari 21 provinsi di Angola, nan talatak di bagian barat nagara tu. Provinsi ko barado di Lautan Atlantik, jo babatehan samo Provinsi Cuanza Sul, Namibe, Huila, dan Huambo. Provinsi ko mampunyoi laweh mancapai 39.826 kilometer persegi (15.377 sq mi) jo ibu kotanyo iolah Benguela. Manuruik sensus tahun 2024, panduduaknyo bajumlah 2.597.638 jiwa, maningkek dari hasia sensus tahun 2014 jo panduduak 2.231.385 jiwa. Wilayah provinsi ko tabagi manjadi 10 munisipalitas.

## Sijarah
Pado abaik ka-16, di wilayah provinsi ko tadapek Karajaan Benguela. Karajaan ko sempat bahubuangan jo Portugis, maskipun upayo awal kontak indak bahasia. Pado awal abaik ka-17, wilayah tu dijadian pusek kapantiangan Portugis, tapi labiah bakambang sabagai lokasi padagangan budak daripado eksploitasi sumber daya.

Mamasuiki akhia abaik ka-19, Portugis mampakuaik kuasonyo di Benguela di tangah pasaiangan kolonial Eropa jo mangambangan infrastruktur takah Jalan Kareta Api Benguela nan maningkekan padagangan jo industri. Benguela kamudian manjadi pusek padagangan pantiang, tautamo karet jo gadiang, lalu baaliah ka sektor parikanan sajak 1960-an. Parubahan gadang tajadi pado struktur panduduak akibaik kamardekaan Angola pado tahun 1975 jo Parang Sudaro, nan mamicu aruih migrasi jo pangungsi.

## Rujuakan
Provinsi Cuanza Sul

**Cuanza Sul** adolah salah ciek dari 21 provinsi di Angola. Provinsi ko mampunyoi laweh 55.660 kilometer persegi (21.490 mil persegi) jo ibu kotanyo iolah kota Sumbe. Pado hasia sensus tahun 2014, panduduak provinsi ko mancapai 1.881.873 jiwa. Dom Francisco Inocêncio de Sousa Coutinho mandirian provinsi ko pado tahun 1769 sabagai Novo Redondo ("Redondo Baru"). Wilayahnyo tabagi manjadi 12 munisipalitas.

Kibalas, N'goias, Musseles, Mussumbas dan Bailundos adolah kalompok etnis utamo di provinsi Cuanza Sul. Bahaso Kimbundu paliang umum digunoan. Bahaso Umbundu juo dipatutuaan. Provinsi ko babatehan jo Provinsi Bengo jo Provinsi Cuanza Norte di utara, Provinsi Malanje dan Bié di timur, sarato Provinsi Huambo dan Benguela di selatan. Garih pantai provinsi ko di Lautan Atlantik mancapai 180 kilometer (110 mil). Kota Cuanza Sul talatak di tapi selatan Sungai Cuanza.

## Sijarah
Provinsi ko sangaik tadampak salamo Parang Sudaro (1975–2002). Sajumlah gadang warga sipil tabunuah dalam bentrokan antaro Uni Nasional untuak Kamardekaan Total Angola (UNITA) jo Angkatan Basinjato Angola (FAA). Pakabunan kopi jo ladang hancua. Sarangan nan acok tajadi mamaso urang-urang untuak maninggaan munisipalitasnyo. UNITA alah mambukak front puseknyo di provinsi ko. Sakitar 116.000 pangungsi tingga di kamp-kamp. Mayoritas dari urang-urang tu baasa dari pakampuangan jo daerah dataran tinggi nan padek panduduak.

Pado 17 Desember 2000, para pajuang UNITA mambunuah 31 tantara FAA jo manjarah kandaraan, sinjato, jo sakitar 20.000 liter solar di Quibala. Pado April 2001, urang-urang tu manyarang pos-pos tadapan FAA jo marabuik sinjato api. Ranjau darek nan ditanam salamo parang masih ado jo kontrak untuak mambarasiahannyo diagaiahan kapado babarapo organisasi. Provinsi ko manjadi provinsi jo kapadekan ranjau darek tatinggi di nagara tu.

## Rujuakan

## Bibliografi
* 
* 
* 
* 
* 
* 
* 
*
Provinsi Bié

**Bié** adolah salah ciek dari 21 provinsi di Angola nan talatak di Dataran Tinggi Bié di bagian tangah nagara tu. Ibu kotanyo iolah kota Kuito, nan disabuik Silva Porto hinggo kamardekaan Angola dari Portugis pado tahun 1975. Provinsi ko mampunyoi laweh 70.314 kilometer persegi (27.148 mi2). Manuruik hasia sensus tahun 2024, panduduaknyo mamcapai 2.264.874 jiwa, maningkek dari 1.455.255 jiwa dari hasia sensus tahun 2014. Bié babatehan jo Provinsi Malanje di utara, Provinsi Lunda Sul dan Moxico di timur lauik, Provinsi Cuando Cubango di selatan, sarato Provinsi Huila, Huambo dan Cuanza Sul di barat. Provinsi ko dibagi manjadi 9 munisipalitas.

Provinsi ko dulunyo marupokan pangubuang padagangan pantiang antaro padagang Portugis di palabuahan Benguela di Lautan Atlantik jo Ovimbundu di padalaman. Ibu kota ko kota-kota lainnyo di provinsi ko tetap manjadi pusek padagangan pantiang di Angola.

## Rujuakan
Vasko Ruseimy

**Vasko Ruseimy** (juo ditulih sabagai **Vasco Ruseimy**; ) adolah saurang pangusaha, politisi, jo YouTuber Indonesia nan manjabaik sabagai Wakia Gubernur Sumatera Barat untuak periode 2025–2030 Diresmikan jadi Gubernur-Wakil Gubernur, Ketua DPRD Gili Sumbar.

Inyo punyo saluran YouTube 'Macan Idealis'. Vasko kini manjabat sabagai Katua DPP Partai Gerindra jo Katua BPP Asosiasi Pengusaha Mudo Indonesia (HIPMI). Vasko adolah putra asli dari Minang dan barasa dari suku Sikumbang. Inyo juo manjabat sabagai Katua DPP Partai Gerindra 2025-2030.

## Rujuakan
Provinsi Cabinda

**Cabinda** adolah salah ciek dari 21 provinsi di Angola, nan statusnyo alah dipasangketoan dek babarapo organisasi politik di wilayah tu. Provinsi ko marupokan sabuah eksklave nan baibu kota jo namo nan samo, kota Cabinda, dikenal sacaro lokal sabagai Tchiowa, Tsiowa atau Kiowa. Provinsi Cabinda dibagi manjadi ampek munisipalitas.

Wilayah nan manjadi Cabinda marupokan panggabuangan dari tigo karajaan maso dulunyo, yakni  N'Goyo, Loango, dan Kakongo. Laweh yo mancapai 7.290 km2 (2.810 sq mi), jo jumlah panduduaknyo 903.370 jiwa manuruik hasia sensus tahun 2024. Manuruik statistik Amerika Sarikaik tahun 1988, total panduduak provinsi ko iolah 147.200 jiwa, jo pambagian nan marato antaro panduduak pakampuangan jo kota. Pado suatu waktu dipakiroan sapatigo panduduak Cabinda pai mangungsi ka nagara tetangga Republik Demokratik Kongo; namun, sasudah pajanjian damai pado tahun 2007, urang-urang tu alah mulai baliak ka rumahnyo liak.

## Rujuakan
Provinsi Cuando

**Cuando** adolah salah ciek dari 21 provinsi di Angola. Provinsi ko dibantuak pado tanggal 5 September 2024 dari bagian timur Provinsi Cuando Cubango. Ibu kotanyo adolah kota Mavinga. Manuruik hasia sensus tahun 2014, panduduaknyo bajumlah 98.419 jiwa. Babagai bahaso digunoan di Cuando, jo Nganguela sabagai bahaso nan paliang umum.

Saindaknyo sajak tahun 2016, alah ado usulan untuak mambagi Cuando Cubango, nan dulunyo marupokan provinsi tagadang kaduo di Angola badasarkan laweh wilayah, manjadi duo provinsi nan labiah ketek. Pado tanggal 14 Agustus 2024, Majelis Nasional Angola manyatujui undang-undang untuak mambuek tigo provinsi baru, tamasuak pambagian Cuando Cubango manjadi provinsi Cuando dan Cubango. Undang-undang tu mulai balaku jo dipublikasiannyo di lamabaran rasmi Angola pado tanggal 5 September 2024.

## Rujuakan
Provinsi Malanje

**Malanje** adolah salah ciek dari 21 provinsi di Angola. Laweh wilayahnyo mancapai 97.602 km2 jo panduduak sabanyak 986.363 jiwa manuruik sensus tahun 2014. Ibu kotanyo iolah kota Malanje. Wilayahnyo tabagi manjadi 14 munisipalitas.

Provinsi Malanje talatak di utara Angola, jo ibu kota provinsi barado di 383 kilometer (238 mil) timur ibu kota nagara, Luanda. Provinsi ko babatehan jo Provinsi Uige barat lauik, Provinsi Lunda Norte dan Provinsi Lunda Sul di timur, Provinsi Bié dan Provinsi Cuanza Sul di selatan, sarato Provinsi Cuanza Norte di barat. Bagian paliang utara provinsi ditutuiki dek sabana, sadangkan sabagian selatan sabagian gadang barupo sabana kariang. Sungai-sungai utamo iolah Sungai Cuanza di barat daya dan Sungai Kwango di timur lauik, jo tadapek daerah pagunuangan nan takenal sabagai Dataran Tinggi Malanje.

## Rujuakan
Provinsi Cuando Cubango

**Cuando Cubango** adolah bakeh provinsi di Angola. Provinsi ko mampunyoi laweh wilayah mancapai 199.049 km2 jo jumlah panduduak 534.002 jiwa pado tahun 2014. Wilayah provinsi ko pado tahun 2024 dibantuak duo provinsi baru yaitu Provinsi Cuando jo Provinsi Cubango. Ibu kotanyo barado di kota Menongue. Wilayah administratif Provinsi Cuando Cubango tabagi manjadi 9 munisipalitas.

## Rujuakan
Provinsi Cunene

**Cunene** adolah salah ciek dari 21 provinsi di Angola. Provinsi ko mampunyoi wilayah salaweh 87.342 km2 jo jumlah panduduak sabanyak 1.806.417 jiwa pado sensus tahun 2024. Ibu kotanyo barado di Ondjiva, satu-satunyo kota di provinsi ko nan talatak 1424 km dari ibu kota nagara, Luanda. Tadapek Sungai Cunene nan manjadi asa namo provinsi ko. Sacaro administratif, wilayahnyo tabagi manjadi 6 munisipalitas.

Panduduak provinsi Cunene sabagian gadang urang Ovambo. Sajak tahun 1960-an, urang-urang tu barado di bawah takanan, nan patamo dari pamukim kulik putiah, jo sasudah kamardekaan dari perwira militer sarato politisi, nan maambiak lahan laweh nan diparaluan dek masyarakaik Ovambo untuak manggubaloan taranaknyo. Karugian ekologis, ekonomi, jo sosial dari sistem pangumbaloan dabandiangan jo pataranakan alah dikatahui sajak 1970-an, namun alun cukuik dipatimbangan dalam parumusan kabijakan.

## Rujuakan
Provinsi Huambo

**Huambo** adolah salah ciek dari 21 provinsi di Angola. Jo laweh wilayah mancapai 34.270 km2, provinsi ko marupokan salah ciek provinsi nan sacaro geografis labiah ketek, talatak di Wilayah Tangah sakitar 450 km di sabalah tenggara ibu kota nagara, Luanda. Provinsi ko mampunyoi panduduak sabanyak 2.019.555 jiwa manuruik hasia sensus tahun 2014, nan mano 48% di antaronyo barado di daerah pakotaan. Pado sensus tahun 2024, panduduaknyo alah maningkek manjadi 2.691.902 jiwa.

Provinsi Huambo barado di Dataran Tinggi Tangah nan marupokan lempeangan gadang batu-batu kristal purba nan acok nampak dalam bantuak batuan taisolasi atau puncak-puncak masif. Puncak paliang manonjol di provinsi ko iolah Gunuang Môco di Londuimbali, jo katinggian 2.620 meter. Puncak ko manjadi puncak tatinggi di Angola. Hulu batang aia Kunene bamulo di Dataran Tinggi Tengah, dakek ibu kota provinsi Huambo.

## Rujuakan
Provinsi Huíla

**Huíla** adolah salah ciek dari 21 provinsi di Angola. Provinsi ko mampunyoi laweh wilayah mancapai 79.023 kilometer persegi (30.511 mi2) jo panduduak sabanyak 3.302.866 jiwa pado sensus tahun 2024. Lubango bafungsi sabagai ibu kota provinsi. Mambuek karanjang marupokan industri pantiang di provinsi ko; banyak nan mambuek karanjang dari alang-alang.

Provinsi Huíla dilalui dek bujua jo lintang man samo di arah barat lauik. Provinsi ko babatehan di sabalah barat jo Provinsi Namibe dan Benguela, di sabalah utara jo Provinsi Bié dan Cubango, sarato di sabalah selatan jo provinsi Cunene. Taman Nasional Bicauri didirian pado tahun 1964 jo maliputi area salaweh 790 km2. Sacaro administratif, wilayahnyo tabagi manjadi 14 munisipalitas.

## Rujuakan
Provinsi Cuanza Norte

**Cuanza Norte** adolah salah ciek dari 21 provinsi di Angola. Ibu kotanyo iolah kota N'dalatando. Laweh wilayahnyo mancapai 24.110 km2 jo panduduak sabanyak 659.097 jiwa manuruik hasia sensus tahun 2024. Manuel Pedro Pacavira, mantan gubernur provinsi tu, asali anak nagari provinsi ko. Provinsi Capanda barado di tapi utara Sungai Cuanza, sarato tadapek banduangan sapanjang 1.400 meter. Wilayah nan manjadi provinsi ko dulunyo marupokan wilayah Karajaan Ngola. Pado tahun 1914, Norton de Matos mambantuak Distrik Cuanza nan dibagi manjadi Provinsi Cuanza Norte dan Cuanza Sul pado tahun 1917.

Provinsi Cuanza Norte sangaik tapangaruah salamo Parang Sudaro Angola. Tadapek banyak ranjau darek nan tasiso dari parang jo kontrak untuak mambarasiahannyo diagiahan ka babarapo organisasi. Salamo parang sudaro tu, pambarontak manjadian provinsi ko bagian dari zona tangah. Pado tanggal 5 April 2001, anggota Uni Nasional untuak Kamardekaan Total Angola manyarang Samba Ceju jo mambunuah 120 anggota Angkatan Basinjato Angola. Komandan militer provinsi, Jenderal Recordacao ikuik tabunuah dalam sarangan tu.

Bahaso nan paliang banyak digunoan iolah bahaso Kimbundu. Suku Mbundu mandiami provinsi ko.  Tabu jo kopi marupokan tanaman patanian nan pantiang, di mano produksinyo didukuang dek iklim tropis lambok provinsi ko.

## Rujuakan

## Bibliografi
* 
* 
* 
*
Provinsi Icolo e Bengo

**Icolo e Bengo** adolah salah ciek dari 21 provinsi di Angola. Provinsi ko dibantuak pado tanggal 5 September 2024 dari sabagian wilayah Provinsi Luanda. Ibu kotanyo barado di kota Catete. Icolo e Bengo babatehan jo Provinsi Luanda di barat lauik, Bengo di utara, Cuanza Norte di timur, dan Cuanza Sul di selatan. Provinsi ko babatehan pulo jo Lautan Atlantik di sabalah barat. Sacaro administratif, wilayahnyo tabagi manjadi 7 munisipalitas.

Pado tanggal 14 Agustus 2024, Majelis Nasional Angola manyatujui undang-undang untuak mambuek tigo provinsi baru, tamasuak mamisahan bagian-bagian Provinsi Luanda nan kurang taurbanisasi dari kota Luanda untuak mambantuak provinsi baru Icolo e Bengo. Undang-undang tu mulai balaku jo dipublikasiannyo lambaran rasmi Angola pado tanggal 5 September 2024.

## Rujuakan
Yus Datuak Parpatiah

**Yusbir "Yus" Datuak Parpatiah** () adolah surang budayawan Minangkabau. Yus takenal dalam upayo palestarian budaya Minangkabau lewat karyanyo dalam bantuak kaset pado dekade 80-an hinggo 90-an. Kini ko, karyanyo alah diedaan dalam format video nan tasadio dalam bantuak VCD.

## Kahidupan awal
Yus lahia pado 7 April 1939 jo namo Yusbir dari pasangan Abdul Jalil jo Syafiyah di Nagari Sungai Batang, Agam, Sumatera Barat. Maso keteknyo dihabihan di kampuang laman, jo manamaikan SD pado 1955 jo SMP pado 1958. Iyo malanjuikan pandidikan SMA di Tanjuang Balai Asahan, jo tamaik pado tahun 1961. Yus marantau ka babagai daerah hinggo akhianyo sampai di Jakarta pado tahun 1976. Yus kamudian manjadi panungkek jo gala Datuak Rajo Mangkuto mulai tahun 1965. Sasudah manikah, baliau diangkek manjadi pangulu suku Caniago jo gala Datuak Parpatiah pado tahun 1970.

## Karier
Yusbir awalnyo manjadi panulih drama sabagai pangisi wakatu luang. Baliau maajak karyawan konveksi punyonyo untuak balatiah drama basamo. Kariyawan ikolah nan nanti manjadi cikal bakal kalompok seni Grup Balerong. Kawannyo asal Jambi, Haji Jhon, maajak untuak marakam drama tu. Di wakatu itu, dunia rakaman di Sumatera Barat masih banyak diisi dek pop Minang.

Globe Record di Jakarta manjadi dapua rakaman patamo nan marakam drama tu jo bayaran sagadang Rp1 juta pado Januari 1980. Awal tahun 2000-an, baliau labiah banyak marakam monolog. Rakamannyo mambahas babagai masalah jo solusi dari katantuan adaik. Bahaso nan sederhana tapi sarat akan makna, manjadian rakaman tu banyak disukoi dek urang-urang di Sumatera Barat.

## Kamatian
Yus maningga pado tanggal 28 Maret 2026 pukua 16.30 WIB di kadiamannyo di Nagari Sungai Batang, Agam, Sumatera Barat. Babarapo hari sabalum maningga, Yus sempat dibaok ka rumah sakik Yarsi Bukiktinggi untuak mandapekan parawatan.

## Karya
Karya-karya dari Datuak Parpatiah antaro lain, "Di Simpang Duo", "Maniti Buiah" dan "Kasiah Tak Sampai" nan babantuak drama. "Rapek Mancik" jo "Bakaruak Arang" nan barupo karya komedi. "Pitaruah Ayah", "Baringin Bonsai", "Diskusi Adat", "Panitahan Baralek", "Kepribadian Minang" sarato "Pitaruah Pangulu" nan babantuak pituah adaik jo duo film nan diproduksi TVRI.

Mulai 1980 hinggo dekade 90-an, karya-karya tu baeda dalam bantuak kaset. Puluahan hinggo ratusan ribu kaset karya Yus manyeba ka babagai palosok Ranah Minang sarato komunitas urang Minang di Indonesia dan babagai nagara.

## Rujuakan
Provinsi Lunda Norte

**Lunda Norte** adolah salah ciek dari 21 provinsi di Angola. Provinsi ko mampunyoi laweh wilayah mancapai 103.760 km² jo panduduak sabanyak 862.566 jiwa pado sensus tahun 2014. Presiden patamo Angola, Agostinho Neto, manjadian Lucapa sabagai ibu kota provinsi, namun ibu kota kamudian dipindahan ka Dundo. Provinsi ko babatehan jo Republik Demokratik Kongo di timur lauik sarato Provinsi Lunda Sul  di selatan. Sacaro administratif, wilayahnyo tabagi manjadi 9 munisipalitas.

Provinsi Lunda Norte kayo akan ameh jo berlian, sumber pandapatan tagadang kaduo nagara sasudah minyak bumi, tapi provinsi ko tetap sangaik tabalakang jo miskin. Samaso Parang Sudaro, UNITA manggunoan pitih dari hasia tambang untuak mandanai parang. Lambah Batang Aia Cuango, daerah pangasia berlian paliang banyak di Angola, barado di provinsi ko. Panambangan dilakuan dek parusahaan takamuko takah DeBeers dan ENDIAMA.

## Rujuakan

## Bibliografi
* 
* 
* 
* 
*
Provinsi Lunda Sul

**Lunda Sul** adolah salah ciek dari 21 provinsi di Angola. Provinsi ko mampunyoi laweh wilayah mancapai 77.637 km2 jo panduduak sabanyak 537.587 jiwa pado sensus tahun 2014. Ibu kota provinsi barado di kota Saurimo. Sacaro administratif, wilayahnyo tabagi manjadi 4 munisipalitas.

Provinsi Lunda Sul talatak di ujuang timur Angola, ibu kotanyo Saurimo talatak 946 kilometer (588 mil) malalui jalan darek di sabalah timur ibu kota nagara, Luanda. Provinsi ko babatehan jo Provinsi Lunda Norte di utara, Republik Demokratik Kongo di timur, Provinsi Moxico dan Moxico Leste di selatan, Provinsi Bié di barat daya, sarato Provinsi Malanje di barat. Wilayahnyo didominasi dek lahan sabana kariang; hanyo di lambah batang aia Kasai tadapek siso-siso hutan hujan tropis. Salain itu, tadapek pulo batang aia Kwango nan manjadi salah ciek batang aia utamo.

## Rujuakan
Provinsi Moxico

**Moxico** adolah salah ciek dari 21 provinsi di Angola. Daulu, wilayahnyo mampunyoi laweh 223.023 kilometer persegi (86.110 mil persegi), nan satara jo 18% dari laweh daratan Angola. Kini, bagian paliang timur provinsi ko dijadian provinsi baru Maxico Laste. Provinsi Maxico mampunyoi panduduak sabanyak 758.568 jiwa manuruik hasia sensus tahun 2014, jo kapadekan panduduak sakitar 3,4 panduduak per km2 (8,8/mil persegi), manjadiannyo salah ciek daerah jo kapadekan panduduak tarandah di Angola. Ibu kota provinsi barado di kota Luena, talatak 1.314 kilometer (816 mil) dari ibu kota Angola, Luanda. Sacaro administratif, wilayahnyo tabagi manjadi 9 munisipalitas.

Provinsi Maxico marupokan lokasi banyak paparangan gerilya salamo Parang Sudaro Angola. Parbatasan nan panjang jo Zambia di sabalah timur provinsi tu manjadi basis operasi UNITA jo MPLA. Akibaiknyo, Provinsi Maxico mangalami banyak sarangan dek militer Afrika Selatan. Provinsi ko dikenal sabagai tampek tabunuahnyo pamimpin pambarontak UNITA, Jonas Savimbi, pado tahun 2000; manandoi baakhianyo parang sudaro salamo labiah dari saparampek abaik di Angola.

## Rujuakan
Provinsi Namibe

**Namibe** adolah salah ciek dari 21 provinsi di Angola. Di bawak kuaso Portugis, provinsi ko marupokan Distrik Moçâmedes. Provinsi ko mampunyoi laweh wilayah mancapai 57.091 km2 jo panduduak sabanyak 815.708 jiwa pado sensus tahun 2024. Sacaro administratif, wilayahnyo tabagi manjadi 5 munisipalitas. Palabuahan jo kota Moçâmedes manjadi ibu kota provinsi jo panduduak 345.000 jiwa pado tahun 2024. Taman Nasional Iona barado di provinsi ko.

Sajak didirian dek Portugis pado tahun 1840 hingga 1995, daerah ko dikenal sabagai Moçâmedes (dibaco lo "Mossâmedes"). Namo provinsi kini ko baasa dari Gurun Namib, nan sabagian gadang talatak di Namibia; namun, bagian paliang utara malueh ka provinsi Namibe. Banjir gadang di provinsi ko tajadi pado tanggal 5 April 2001, jo batang aia Bero dan Giraul nan sangaik mampangaruahi jalan jo panduduak di provinsi Namibe, Huila, dan Benguela. Dikabaan 20 urang di provinsi Namibe maningga karano banjir tu.

## Rujuakan
Provinsi Uíge

**Uíge** adolah salah ciek dari 21 provinsi di Angola, nan talatak di bagian barat lauik nagara tu. Ibo kota provinsi barado di kota jo namo nan samo, Uíge. Provinsi ko mampunyoi laweh wilayah mancapai 58,698 km2 jo panduduak sabanyak 1.483.118 manuruik hasia sensus tahun 2014. Sacaro administratif, wilayahnyo tabagi manjadi 16 munisipalitas.

Provinsi Uíge babatehan jo Republik Demokratik Kongo di utara, batang aia Zadi di barat, batang aia Beu di timur, sarato kota Beu di selatan. Jalan darek nan mahubuangi provinsi ko jo ibu kota nagara Luanda malalui Provinsi Bengo. Provinsi ko dialiai dek banyak batang aia nan dapek dilewati dek biduak ketek. Wilayahnyo bacirian medan pastoral jo tanah nan subur. Provinsi Uíge baiklim tropis jo suhu rato-rato tahunan sagadang 24 °C (75 °F). Tadapek Cagar Hutan Beu di provinsi ko.

## Rujuakan

## Bibliografi
*
*
*
*
Provinsi Moxico Leste

**Moxico Leste** adolah salah ciek dari 21 provinsi di Angola. Provinsi ko dibantuak pado tanggal 5 September 2024 dari bagian timur Provinsi Maxico. Ibu kota provinsi barado di kota Cazombo. Provinsi ko mampunyoi laweh wilayah sakitar 73,141 km2 jo panduduak sabanyak 318.582 manuruik pakiroan pado tahun 2022. Sacaro administratif, wilayahnyo tabagi manjadi 9 munisipalitas.

Saindaknyo sajak tahun 2016, alah ado usulan untuak mambagi provinsi Maxico, nan dulunyo marupokan provinsi tagadang di Angola badasarkan laweh wilayah, manjadi duo provinsi nan labiah ketek. Pado tanggal 14 Agustus 2024, Majelis Nasional Angola manyatujui undang-undang untuak mambuek tigo provinsi baru, tamasuak mamisahan munisipalitas Alto Zambeze, Cameia, Luacano, dan Luau dari Moxico untuak mambuek provinsi Moxico Leste. Undang-undang tu mulai balaku jo dipublikasiannyo di lamabaran rasmi Angola pado tanggal 5 September 2024. Awalnyo provinsi tu akan dinamoi Cassai Zambeze, namun kamudian dituka sasudah bakonsultasi samo Nhakatolo Ngambo, panguaso suku Luvale dan Lunda.

## Rujuakan
Paroki di Antigua jo Barbuda

**Paroki di Antigua jo Barbuda** adolah pambagian administratif tingkek patamo di nagara kapulauan Antigua jo Barbuda. Tadapek 6 paroki di nagara ko jo duo dependensi yaitu pulau Barbuda dan pulau Redonda. Maskipun Barbuda jo Redonda disabuik dependensi, wilayah tu marupokan bagian integral dari nagara, sahinggo pado dasarnyo inyo adolah pambagian administratif. Dependensi hanyolah sabutan bagi duo pulau tu. Radonda dianeksasi ka Saint John jo indak takah Barbuda, bukanlah pulau otonom, malainkan divisi administratif tingkek patamo nan barado di bawah Saint John. Barbuda kadang-kadang disabuik sabagai "paroki Tritunggal Mahakudus" dalam kaitannyo jo paroki-paroki di Antigua dalam catatan sipil jo sistem pandidikan.

## Daftar paroki

## Catatan

## Rujuakan
Paroki Saint George, Antigua jo Barbuda

**Saint George** adolah salah ciek dari 6 paroki di Antigua jo Barbuda nan barado di pulau Antigua. Saint George babatehan jo Saint Peter di tenggara, sarato Saint John di barat dan selatan. Saint George sabagian gadang barupo lahan patanian jo sabana di selatan, hutan rimbo di daerah Samananjuang Blackman jo barat lauik, dan rawa di daerah Fitches Creek. Paroki ko marupokan paroki taketek di Antigua jo Barbuda, dan ibu kota paroki barado di Fitches Creek. Kota tagadang di paroki ko iolah Piggotts. Paroki ko adolah paroki baru nan dibantuak pado tahun 1975 dari sabagian wilayah paroki Saint Peter. Panduduaknyo dipakiroan sabanyak 8.817 jiwa pado tahun 2018.

## Rujuakan
Paroki Saint John, Antigua jo Barbuda

**Saint John** adolah salah ciek dari 6 paroki di Antigua jo Barbuda, nan talatak di barat lauik pulau Antigua. Ibu kota paroki barado di kota St. John's. Paroki Saint John babatehan jo paroki Saint Mary, Saint Peter, Saint George, dan Saint Paul. Paroki ko mahadok ka Lauik Karibia, dikaliliangi dek babarapo pantai tarancak di Antigua. Pado tahun 2018, panduduaknyo dipakiroan sabanyak 56.736 jiwa, manjadiannyo rumah bagi sabagian gadang panduduak nagara tu.

Paroki Saint John didirian pado tanggal 24 Agustus 1681, katiko Antigua dibagi manjadi limo paroki. Saint John jo ampek paroki lainnyo didirian sacaro parmanen pado bulan Juli 1692, jo dikonfirmasi pado bulan Januari tahun bisuaknyo. Tujuan utamo pandirian paroki ko iolah untuak manyadian gareja paroki. Di lua kota, sabagian daerah pakampuangan paroki awal digunoan sabagai pabrik gulo. Banyak siso-siso masa lalu paroki ko nan masih bisa dicaliak, takah Pakabunan Cedar Valley, atau Pakabunan Weatherill.

## Rujuakan
Paroki Saint Mary, Antigua jo Barbuda

**Saint Mary** adolah salah ciek dari 6 paroki di Antigua jo Barbuda. Paroki ko babatehan jo paroki Saint John di utara, dan Saint Paul di timur. Wilayahnyo didominasi dek Pagunuangan Shekerley, jo diparbatasan utaranyo sabagian gadang barupo pagunuangan, dan batang aia Cooks. Kota tagadang di paroki ko iolah Bolans jo ibu kota paroki barado di Jalan Lamo. Paroki Saint Mary didirian sacaro parmanen basamo ampek paroki asali lainnyo pado bulan Agustus 1962. Pado tahun 2018, dipakiroan panduduaknyo sabanyak 8.141 jiwa. Sabagian gadang lahan patanian paroki, kacuali pagunuangan, dulunyo marupokan tampek pabrik gulo. Banyak paninggalan sijarah dari paroki masih bisa dicaliak hinggo kini, tamasuak pakabunan Yorke jo Sawcolt.

## Rujuakan
Paroki Saint Paul, Antigua jo Barbuda

**Saint Paul** adolah salah ciek dari 6 paroki di Antigua jo Barbuda. Paroki ko dipakiroan mampunyoi panduduak sabanyak 9.004 jiwa pado tahun 2018. Ibu kota paroki barado di Falmouth. Pusek ekonomi jo pariwisata utamo paroki iolah Palabuahan English. Paroki Saint Paul babatehan jo Saint Peter dan Saint John di utara, Saint Mary di barat, dan Saint Philip di timur. Saint Paul didominasi dek lahan patanian di utara, jo babagai anak batang aia dan Banduangan Potworks nan manandoi parbatasan utara, sarato pabukitan di selatan, nan manjadi parbatasan jo Saint Mary. Kota tagadang nan sapanuahnyo barado dalam paroki ko adolah Liberta, kota tagadang katigo di Antigua jo Barbuda. Saint Paul didirian sacaro parmanen basamo ampek paroki lainnyo pado tahun 1692.

## Rujuakan
Paroki Saint Peter, Antigua jo Barbuda

**Saint Peter** adolah salah ciek dari 6 paroki di Antigua jo Barbuda. Saint Peter babatehan jo paroki Saint Paul di selatan, Saint Philip di timur, dan Saint George dan Saint John di barat. Saint Peter didominasi dek lahan patanian, sabana, jo ladang nan alun dikambangan, jo bateh-batehnyo nan indak jaleh. Kota tagadang nan sapanuahnyo barado dalam paroki ko iolah Parham, nan sakaligus manjadi ibu kota paroki. Namun, bagian kota All Saints di Saint Peter jauah labiah gadang daripado Parham. Saint Peter dibantuak sacaro parmanen basamo ampek paroki lainnyo pado tahun 1692. Panduduaknyo dipakiroan sabanyak 5.706 jiwa pado tahun 2018.

Maskipun wilayah paroki sabagian gadang data jo cocok untuak diunyi, sabagian gadang panduduak tingga di kota-kota padek di bagian timur di parbatasan barat. Sangaik saketek pamukiman nan talatak di lua wilayah tu. Paroki ko marupokan rumah bagi sabagian gadang pulau-pulau ketek di nagara Antigua jo Barbuda, jo paroki ko mampunyoi banyak taluak sarato anak batang aia. Sabagian batang aia barado di parbatasan paroki. Banyak badan aia paroki talatak di bagian tenggara, jo Banduangan Potworks, nan digunoan samo paroki Saint Paul, manjadi badan aia nan tagadang. Paroki Saint Peter dikaliliangi dek bangak infrastruktur kareta api basikarah Antigua.

## Rujuakan
Provinsi Zaire

**Zaire** adolah salah ciek dari 21 provinsi di Angola. Provinsi ko manempati wilayah salaweh 40.130 kilometer persegi (15.490 mi2) di barat lauik nagara jo panduduak sabanyak 594.428 jiwa pado sensus tahun 2014. Provinsi ko babatehan di sabalah barat jo Lautan Atlantik, di sabalah utara jo Republik Demokratik Kongo, di sabalah timur jo Provinsi Uíge, dan di sabalah selatan jo Provinsi Bengo. Sacaro administratif, wilayahnyo tabagi manjadi 6 munisipalitas. Ibu kota provinsi barado di kota M'Banza Kongo.

Suku Kongo (atau Bakongo) manduduaki lambah batang aia Kongo (atau Zaire) pado patangahan abaik ka-13, jo mambantuak Karajaan Kongo, nan badiri dari 1390 hinggo 1891 sabagai nagara mardeka, dan hinggo 1914 sabagai nagara vasal Karajaan Portugis. Pado tahun 1914, monarki Kongo dihapuihan sasudah panindasan babarapo pambarontak dek Portugis. Sajak tahun 1885, Angola Portugis mancakuik distrik Cabinda dan Zaire, masiang-masiang di utara jo selatan batang aia Kongo. Salamo Parang Kamardekaan Angola 1961–1974, sabagian gadang urang Bakongo malarian diri ka Republik Zaire. Banyak dari urang-urang tu baliak liak sasudah Pajanjian Alvor maakui kamardekaan Angola.

## Rujuakan
Paroki Saint Philip, Antigua jo Barbuda

**Saint Philip** adolah salah ciek dari 6 paroki di Antigua jo Barbuda, nan talatak di bagian timur pulau Antigua. Ibu kota paroki barado di kampuang St. Philip. Paroki Saint Philip babatehan jo paroki Saint Peter dan Saint Paul. Paroki ko mahadok ka Lautan Atlantik, jo dikaliliangi dek babagai pulau jo pulau ketek. Dipakiroan pado tahun 2018, panduduaknyo sabanyak 3.689 jiwa, nan manjadiannyo paroki jo panduduak paliang saketek di Antigua jo Barbuda.

Paroki Saint Philip didirian pado bulan Agustus 1681, katiko Antigua dibagi manjadi limo paroki. Saint Philip jo ampek paroki lainnyo didirian sacaro parmanen pado bulan Juli 1692, dan dikonfirmasi pado bulan Januari tahun bisuaknyo. Tujuan utamo pandirian paroki ko iolah untuak manyadioan gareja paroki. Takah kabanyakan paroki lain di Antigua, pado awal sijarah kolonialnyo, paroki ko acok di dominasi dek industri gulo, jo babarapo wilayah mampunyoi industri nan labiah ketek takah rum cavalier, taranak, dan gulo muscovado. Saint Philip mampunyoi labiah dari 36 pabrik gulo salamo era tabu.

## Rujuakan
Barbuda

**Barbuda** adolah sabuah pulau jo wilayah dependensi nan talatak di Karibia timur nan marupokan bagian dari nagara kapulauan Antigua jo Barbuda sabagai wilayah otonom. Barbuda talatak sakitar 30 mil (48 km) di utara Antigua. Satu-satunyo pamukiman dipulau ko iolah Codrington jo wilayah sakitarnyo. Jo panduduak sabanyak 1.634 jiwa manuruik sensus tahun 2011, jo laweh 62 mil persegi (160 km2), Barbuda adolah salah ciek pulau jo kapadekan panduduak tarandah di Karibia.

Panduduak patamo Barbuda adolah pamburu-pangumpua nan manggunoan kano sakitar 3.000–4.000 tahun nan lampau. Pulau tu kamudian diunyi dek suku Arawak dan Kalinago. Pamukiman awal Spanyol diikuiki dek Parancih jo Inggirih nan mambantuak koloni pado tahun 1666. Pado tahun 1685, Barbuda disewaan ka John jo Christopher Codrington. Pado tahun 1834, pabudakan dihapuihan di Barbuda.

## Rujuakan
Redonda

**Redonda** adolah sabuah pulau indak baunyi di Karibia  nan marupokan wilayah dependensi Saint John, Antigua jo Barbuda. Pulau ko talatak di Kapulauan Leeward, Hindia Barat. Pulau tu mampunyoi panjang sakitar 1,6 kilometer (1 mil), leba 0,5 kilometer (0,3 mil), jo tinggi 296 meter (971 kaki) di titiak tatingginyo. Pulau ko dianeksasi dek Paroki Antigua Saint John pado tanggal 26 Maret 1872.

Pulau ko marupokan koloni pakambangbiakan bagi babagai spesies buruang lauik. Pulau tu alah ditetapan sabagai Kawasan Buruang Pantiang dek BirdLife International karano mandukuang buruang booby bakaki sirah, booby coklat, jo booby batopeang, sarato buruang frigate.

## Rujuakan
Provinsi di Argentina

**Provinsi di Argentina** adolah wilayah administratif tingkek patamo di nagara Argentina. Nagara tu mampunyoi 23 provinsi atau *provincia* dalam bahaso Spanyol, jo ciek kota otonom, Buenos Aires, nan bafungsi sabagai ibu kota federal, takah nan ditantuan dek Kongres.

Provinsi mamacik kasadoan kuaso nan urang-urang tu piliah untuak indak disarahan ka pamarintah federal; urang-urang tu harus marupokan nagara pawakian jo indak buliah batantangan jo Konstitusi. Salain itu, provinsi sapanuahnyo otonom: dapek manatapan konstitusi internal surang, sacaro bebas maatur pamarintahan lokal, jo mampunyoi sarato mangalola sumber daya alam jo kauangan surang. Dek karano itu, satiok provinsi mampunyoi saparangkek hukum provinsi jo sistem paradilan surang, mahkamah aguang, gubernur, pasukan polisi, jo kongres surang. Salapan provinsi mampunyoi badan legislatif bikameral, sadangkan limo baleh jo kota Buenos Aires mampunyoi badan legislatif unikameral.

## Daftar provinsi

** Badasarkan babagai nilai*

## Rujuakan

## Bibliografi
* 
* 
*
Provinsi Buenos Aires

**Buenos Aires** adolah salah ciek dari 23 provinsi di Argentina. Namo provinsi ko diambiak dari kota Buenos Aires, ibu kota nagara, nan dulunyo marupokan bagian dari provinsi jo ibu kota provinsi hinggo difederalisasan pado tahun 1880. Sajak itu, maskipun punyo namo samo, provinsi ko bukan bagian dari kota Buenos Aires. Ibu kotanyo barado di kota La Plata. Jo wilayah salaweh 307.571 km2 nan ditampeki dek panduduak sabanyak 17.569.053 pado tahun 2022, provinsi ko manjadi provinsi tagadang sarato tapadek di Argentina. Provinsi ko babatehan jo provinsi Entre Ríos di timur lauik, Santa Fe di utara, Córdoba di barat lauik, La Pampa di barat, Río Negro di selatan dan barat, sarato Kota Otonom Buenos Aires di timur lauik. Wilayah provinsi ko tabagi manjadi 135 partido. Patanian manjadi sumber pandapatan pantiang jo takenal sabagai produsen patanian utamo Argentina, pado tahun 2014 manyumbang $8 miliar pandapatan ekspor nagara.

## Rujuakan
Provinsi Córdoba, Argentina

**Córdoba** adolah salah ciek dari 23 provinsi di Argentina, nan talatak di bagian tangah nagara tu. Provinsi ko mampunyoi wilayah salaweh 165.321 km2 jo panduduak sabanyak 3.978.984 jiwa manuruik sensus tahun 2022. Provinsi ko babatehan jo Provinsi Santiago del Estero, Santa Fe, Buenos Aires, La Pampa, San Luis, La Rioja, dan Catamarca. Basamo jo Santa Fe dan Entre Ríos, provinsi ko marupokan bagian dari asosiasi ekonomi jo politik nan takenal sabagai Wilayah Pusek. Córdoba manjadi provinsi jo parekonomian tagadang kaduo di Argentina, hanyo di balakang Provinsi Buenos Aires. Pado tahun 2013, PDB Córdoba dipakiroan sabanyak 191,612 miliar Peso (sakitar US$35,0934 miliar) atau 55.075 peso (sakitar US$10.087) per kapita. Sacaro administratif, wilayahnyo tabagi manjadi 26 departemen. Ibu kotanyo barado di kota Córdoba, Argentina.

## Rujuakan
Provinsi Chaco

**Chaco** adolah salah ciek dari 23 provinsi di Argentina. Ibu kota jo kota tagadangnyo iolah kota Resistencia. Provinsi ko talatak di timur lauik Argentina. Chaco mampunyoi wilayah salaweh 99.633 km2 jo panduduak sabanyak 1.142.963 jiwa badasarkan sensus tahun 2022, manjadi provinsi talaweh kaduo baleh jo tapadek kasabaleh di Argentina. Wilayahnyo tu babatehan jo Salta dan Santiago del Estero di sabalah barat, Formosa di sabalah utara, Corrientes di sabalah timur, dan Santa Fe di sabalah selatan. Salain tu, provinsi ko babatehan pulo jo departemen Ñeembucú di Paraguay. Sacaro administratif, wilayahnyo tabagi manjadi 25 departemen. Dataran tatinggi di provinsi ko talatak di bagian barat, dakek munisipalitas Taco Pozo, jo katinggian 272 m (892 ft) di ateh parmukaan lauik.

## Rujuakan
Provinsi Chubut

**Chubut** adolah salah ciek dari 23 provinsi di Argentina. Provinsi ko babatehan jo Provinsi Río Negro jo Santa Cruz di selatan, pagunuangan Andes di barat nan manjadi parbatasan internasional samo Chili, sarato Lautan Atlantik di timur. Namo provinsi ko baasa dari kato *Tehuelche chupat*, nan bararti 'transparan', gambaran urang-urang tantang batang aia Chubut. Provinsi ko mampunyoi laweh wilayah mancapai 224.686 km2 jo panduduak sabanyak 592.621 jiwa pado sensus tahun 2022. Sacaro administratif, wilayahnyo tabagi manjadi 15 departemen. Ibu kotanyo barado di kota Rawson. Ekonomi Chubut, nan untuak wakatu nan lamo marupokan salah ciek nan paliang makmur di Argentina, adolah salah ciek kurang tadiversifikasi di nagara tu. Hampia saparampek dari ekonominyo pado tahun 2006, dipakiroan sagadang US$4,652 miliar (atau pandapatan per kapita sagadang US$11.256), dihasian dari patambangan jo minyak bumi.

## Rujuakan
Provinsi Corrientes

**Corrientes** adolah salah ciek dari 23 provinsi di Argentina, nan talatak di timur lauik nagara tu. Provinsi ko babatehan jo Paraguay, Provinsi Misiones, Brasil, Uruguay, sarato provinsi Entre Rios, Santa Fe, dan Chaco. Jo laweh wilayah 88.199 km², provinsi ko talaweh kaanam baleh di Argentina. Sacaro administratif, Corrientes tabagi manjadi 25 departemen. Pado sensus tahun 2022, panduduaknyo bajumlah 1.197.553 jiwa. Ibu kota provinsi barado di Corrientes. Takah sabagian gadang wilayah utara Argentina, provinsi ko alah lamo mampunyoi ekonomi nan relatif tabalakang. Pado tahun 2006, dipakiroan output ekonominyo sagadang US$4,2 miliar atau sakitar US$4.540 per kapita, hampia 40% di bawah rato-rato nasional.

Pado tahun 2004, bahaso Guaraní dinyatoan sabagai “bahaso rasmi alternatif” nan manggambaran karakter dwibahaso nan mambedoan provinsi tu. Hal iko manjadian provinsi ko sabagai nan patamo di Argentina nan mamakai bahaso salain bahaso Spanyol sabagai bahaso rasmi.

## Rujuakan
Provinsi Entre Ríos

**Entre Ríos** adolah salah ciek dari 23 provinsi di Argentina bagian tangah, nan talatak di wilayah Mesopotamia. Provinsi ko babatehan jo Provinsi Buenos Aires di selatan, Provinsi Corrientes di utara, Provinsi Santa Fe di barat, sarato Uruguay di timur. Wilayah provinsi ko mancapai 78.781 km2 jo panduduak sabanyak 1.426.426 manuruik hasia sensus tahun 2022. Ibu kotanyo barado di kota Paraná nan bapanduduak 391.000 jiwa, talatak di batang aia Paraná, bahadokan jo kota Santa Fe. Sacaro administratif, wilayahnyo tabagi manjadi 17 departemen.

Parekonomian Entre Rios adolah nan tagadang kaanam di Argentina. Pado tahun 2013, outputnyo dipakiroan sabanyak 63,814 miliar Peso (sakitar US$11,688 miliar) atau 48.327 peso (sakitar US$8.851) per kapita.

## Rujuakan
Provinsi Formosa

**Formosa** adolah salah ciek dari 23 provinsi di Argentina nan talatak di timur lauik nagara tu, bagian dari Wilayah Gran Chaco. Ujuang timur lauik Formosa babatehan jo Asunción, Paraguay, sarato provinsi ko babatehan samao provinsi Chaco dan Salta di selatan dan barat. Ibu kota provinsi barado di kota jo namo nan samo, Formosa. Provinsi ko mampunyoi laweh wilayah mancapai 72.066 km2 jo panduduak sabanyak 606.941 jiwa badasarkan sensus tahun 2022. Sacaro administratif, wilayahnyo tabagi manjadi 9 departemen.

Namo provinsi jo ibu kotanyo baasa dari kato Spanyol kuno *fermosa* (kini ko *hermosa*) nan bararti “rancak”. Namo *Vuelta Fermosa* atau *Vuelta la Formosa* digunoan dek palauik Spanyol pado abaik ka-16 untuak manggambaran daerah tampek batang aia Paraguay babelok, tapek di muko kota sabananyo. Tapancia jo tababani dek geografi sarato iklimnyo nan indak elok, ekonomi Formosa alah lamo manjadi salah ciek nan tabalakang di Argentina, katigo paliang ketek jo kaduo paliang kurang bakambang.

## Rujuakan